
	Par Jūrmalas sociālo pakalpojumu centra “Kauguri” struktūrvienību Bērnu un jauniešu mājas un Krīzes centra ēdināšanas izmaksu noteikšanu dienā vienam klientam
	(protokols Nr. 10, 54. punkts)


Pamatojoties uz likuma “Likums par budžetu un finanšu vadību” 1. panta otro daļu un 2. panta pirmo daļu, 2012. gada 13. marta Ministru kabineta noteikumu Nr. 172 “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” 5.1 punktu, Ministru kabineta 2017. gada 13. jūnija noteikumu Nr. 338 “Prasības sociālo pakalpojumu sniedzējiem” 34.3. apakšpunktu, Jūrmalas pilsētas domes 2025. gada 27. novembra nolikuma Nr. 35 “Jūrmalas Sociālo pakalpojumu centra “Kauguri” nolikums” 8.1.,8.3.1. un 1.1.4. apakšpunktiem, lai nodrošinātu kvalitatīvu, bērna vecumam, veselības stāvoklim un uztura normām atbilstošu ēdināšanu vismaz četras reizes dienā saskaņā ar Veselības ministrijas 2021. gada 15. decembra rīkojumu Nr. 259 “Veselīga uztura ieteikumi bērniem no 2 – 10 gadu vecumam” un rīkojumu Nr. 261 ”Veselīga uztura ieteikumi pusaudžiem un jauniešiem no 11 – 18 gadu vecumam”, ievērojot 2025. gada 30. septembrī Labklājības ministrijas tīmekļvietnē publicēto Mājsaimniecību relatīvo izdevumu budžetu. Saskaņā ar Centrālās statistikas pārvaldes apkopotajiem statistikas datiem par patēriņu cenu izmaiņām patēriņa grupai “Pārtika un bezalkoholiskie dzērieni” 2026. gada jūnijā, salīdzinot ar 2025. gada janvāri, cenas vidēji pieaugušas par 2.4 % un Jūrmalas domes Finanšu komitejas 2026. gada 20. augusta (protokols Nr. 1.2-11/65) atzinumu, Jūrmalas dome nolemj:

1. Noteikt ar 2027. gada 1. janvāri Jūrmalas sociālo pakalpojumu centrs “Kauguri” (turpmāk – SPC “Kauguri”) struktūrvienību “Bērnu un jauniešu māja” un “Krīzes centrs” izmitinātajiem bērniem ēdināšanas izmaksas dienā vienam bērnam:

1.1. vecumā no 2 līdz 6 gadi – 3,71 euro;

1.2. vecumā no 7 līdz 14 gadi – 5.98 euro;

1.3. vecumā no 15 līdz 18 gadi – 7,60 euro.

2. Noteikt ar 2027. gada 1. janvāri SPC “Kauguri” struktūrvienības “Krīzes centrs” izmitinātajiem pieaugušajiem ēdināšanas izmaksas dienā vienam pieaugušajam – 7,48 euro.

3. SPC “Kauguri” atbildīgajam darbiniekam sekot līdzi līdzekļu izlietojumam atbilstoši iestādes apstiprinātajam 2027. gada budžetam.

*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

